Dôvodová správa

Návrh na zmenuVšeobecne záväzného nariadeniač. 16/2020 o podmienkach poskytovania dotácií z rozpočtu mestskej časti právnickým osobám a fyzickým osobám – podnikateľom je predložený z dôvodu, že doklad o splnení záväzkov voči „Úradu práce, sociálnych vecí a rodiny“ nie je možné overiť v reálnom čase t. j. pri podaní žiadosti, nakoľko úrad práce nevykonáva aktualizácie svojich databáz v pravidelných termínoch. Preto navrhujeme overovanie splnenia záväzkov voči úradu práce z § 7 ods. 1 písm. a) vypustiť.

Zároveň sa do všeobecne záväzného nariadenia dopĺňa ustanovenie o overovaní splnených záväzkov po doručení žiadosti o dotáciu v dostupných databázach, a to k termínom ostatnej aktualizácie týchto databáz.

Pri overovaní splnených záväzkov voči daňovému úradu - informačný systém finančnej správy aktualizuje informácie o daňových nedoplatkoch štvrťročne k 31.03., 30.06., 30.09. a 31.12. kalendárneho roka. Z tohto dôvodu je možné overiť splnenie záväzkov iba k uvedeným termínom.

Spracovala:

Mgr. Alica Schützová,

Oddelenie sociálnych vecí, kultúry a športu