Dôvodová správa

Návrh na upustenie od vymáhania pohľadávok mestskej časti je predložený v zmysle § 4 ods. 3 písm. h) v spojení s § 15 ods. 6 Zásad hospodárenia a nakladania s majetkom Mestskej časti Košice – Sídlisko KVP. Jedná sa o nevymožiteľné pohľadávky na nájomnom, prevyšujúce sumu 350,- € o ktorých rozhoduje miestne zastupiteľstvo.

Ing. Ladislav Polyák - PRESS-POLYÁK – pohľadávka na nájomnom a službách spojených s nájmom v celkovej sume 5 098,09 € je z roku 2013. Bola riešená Okresným súdom Košice II -vydaním platobného rozkazu, po podaní odporu proti platobnému rozkazu bola pohľadávka riešená rozsudkom Okresného súdu Košice II. Nakoľko povinný nesplnil dobrovoľne, čo mu bolo uložené právoplatným a vykonateľným rozsudkom (tzv. exekučným titulom), pohľadávka bola uplatnená v exekučnom konaní u súdneho exekútora JUDr. Petra Molnára a vymáhaná v súlade so zákonom č. 233/1995 Z. z. o súdnych exekútoroch a exekučnej činnosti v znení neskorších predpisov. V rámci procesných úkonov a lustrácií, ktoré prebiehali zo strany exekútorského úradu za účelom zisťovania majetku povinného bolo zistené, že povinný evidovaný ako vlastník, resp. spoluvlastník nehnuteľnosti mal množstvo exekúcií. Pri ďalších lustráciách vykonávaných v pravidelných intervaloch (najmä prostredníctvom sociálnej poisťovne a bankových inštitúcií) nebol zistený majetok povinného.

V súlade s § 2 ods. 1 písm. a) zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov bola stará exekúcia zastavená z dôvodu, že uplynula rozhodná doba. Podľa § 3 citovaného zákona rozhodnou dobou je doba piatich rokov. Ak v rozhodnej dobe nedošlo k vymoženiu celého vymáhaného nároku, platí že sa nezistil majetok, ktorý by stačil aspoň na úhradu trov starej exekúcie.

Pohľadávka na nájomnom (istina) v sume - 3 244,70 €

Poplatky z omeškania v sume - 1 853,39 €

Spolu v sume: 5 098,09 €

Jolana Semanová – SEJO – pohľadávka na nájomnom a službách spojených s nájmom v celkovej sume 303,98 € je z roku 2013 a bola riešená Okresným súdom Košice II - vydaním platobného rozkazu. V roku 2014 došlo k úmrtiu povinného, pohľadávka bola z titulu právoplatného platobného rozkazu uplatnená v dedičskom konaní u súdneho komisára JUDr. Pršebice. Dňa 31.05.2021 mestská časť obdržala uznesenie Okresného súdu Košice II, kde v rámci likvidácie dedičstva bol majetok po poručiteľke speňažený v celkovej sume 300,-€. Po vykonaní rozvrhu výťažku medzi veriteľov, boli v prvej skupine uspokojení veritelia len čiastočne, nakoľko úhrn pohľadávok prevýšil výťažok. Uhradená bola pomerná časť trov konania súdneho komisára a pomerná časť nákladov spojených s pohrebom poručiteľa. Pohľadávka mestskej časti nebola uhradená - zaradená bola k ostatným pohľadávkam.

Pohľadávka na nájomnom (istina) v sume - 290,03 €

Poplatky z omeškania v sume - 13,95 €

Spolu v sume: 303,98 €

V súlade so Zásadami hospodárenia a nakladania s majetkom Mestskej časti Košice – Sídlisko KVP navrhujeme trvale upustiť od vymáhania uvedených pohľadávok z dôvodu, že pohľadávky sú nevymožiteľné.

Spracovala:

JUDr. Magdaléna Balážová

právne oddelenie