**Mestská časť Košice – Sídlisko KVP, Trieda KVP č. 1, 040 23 Košice**



**Záverečný účet za rok 2020**

**V Košiciach, marec 2021 Zverejnené dňa:**

**Zvesené dňa:**

**Záverečný účet Mestskej časti Košice – Sídlisko KVP za rok 2020**

**OBSAH :**

1. Rozpočet Mestskej časti Košice – Sídlisko KVP na rok 2020
2. Rozbor plnenia príjmov za rok 2020
3. Rozbor čerpania výdavkov za rok 2020
4. Prebytok rozpočtového hospodárenia za rok 2020
5. Tvorba a použitie prostriedkov fondov
6. Bilancia aktív a pasív k 31.12.2020
7. Prehľad o stave a vývoji dlhu k 31.12.2020
8. Údaje o hospodárení príspevkových organizácií
9. Prehľad o poskytnutých dotáciách právnickým osobám a fyzickým osobám – podnikateľom podľa § 7 ods. 4 zákona č.583/2004 Z. z.
10. Údaje o nákladoch a výnosoch podnikateľskej činnosti
11. Finančné usporiadanie finančných vzťahov voči:
    1. zriadeným a založeným právnickým osobám
    2. štátnemu rozpočtu
    3. štátnym fondom
    4. rozpočtom iných obcí
    5. rozpočtom VÚC
12. Hodnotenie plnenia programov obce
13. Nedoplatky na nájomnom k 31.12.2020
14. Správa nezávislého audítora

**Záverečný účet za rok 2020**

**1. Rozpočet Mestskej časti Košice – Sídlisko KVP na rok 2020**

Základným nástrojom finančného hospodárenia bol rozpočet mestskej časti na rok 2020.

Mestská časť Košice – Sídlisko KVP zostavila rozpočet podľa ustanovenia § 10 odsek 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Celkový schválený rozpočet Mestskej časti Košice – Sídlisko KVP na rok 2020 bol zostavený ako vyrovnaný. Bežný rozpočet bol zostavený ako vyrovnaný. Kapitálový rozpočet bol zostavený ako schodkový. Schodok kapitálového rozpočtu bol krytý príjmovými finančnými operáciami.

Hospodárenie mestskej časti sa riadilo podľa schváleného rozpočtu na rok 2020.

Rozpočet mestskej časti bol schválený miestnym zastupiteľstvom na rokovaní dňa 27. februára 2020 uznesením č. 135.

Zmeny rozpočtu schválené miestnym zastupiteľstvom:

prvá zmena schválená dňa 11. júna 2020 uznesením č. 163/a, b

druhá zmena schválená dňa 16. júla 2020 uznesením č. 178/a, b

tretia zmena schválená dňa 10. septembra 2020 uznesením č. 200

štvrtá zmena schválená dňa 15. októbra 2020 uznesením č. 206

piata zmena schválená dňa 3. decembra 2020 uznesením č. 221

V súlade so zák. č. 369/1990 o obecnom zriadení v znení neskorších zmien a doplnkov a so Zásadami nakladania s finančnými prostriedkami MČ Košice – Sídlisko KVP boli v priebehu roka realizované zmeny rozpočtu v rámci rozpočtových opatrení schválených starostom mestskej časti. O týchto zmenách bola miestnemu zastupiteľstvu pravidelne predkladaná Informatívna správa o zrealizovaných rozpočtových opatreniach.

**Rozpočet mestskej časti k 31.12.2020**

|  |  |  |
| --- | --- | --- |
|  | **Schválený**  **rozpočet v EUR** | **Schválený rozpočet**  **po poslednej zmene v EUR** |
| **Príjmy celkom** | **2 270 663,00** | **2 112 341,57** |
| z toho: |  |  |
| Bežné príjmy | 1 927 763,00 | 1 866 699,57 |
| Kapitálové príjmy | 0,00 | 15 845,00 |
| Príjmové finančné operácie | 342 900,00 | 229 797,00 |
| z toho: |  |  |
| Krytie kapitálových výdavkov | 342 900,00 | 160 605,00 |
| Návratná finančná výpomoc | 0,00 | 69 192,00 |
|  |  |  |
| **Výdavky celkom** | **2 270 663,00** | **2 112 341,57** |
| z toho: |  |  |
| Bežné výdavky | 1 927 763,00 | 1 935 891,57 |
| Kapitálové výdavky | 342 900,00 | 176 450,00 |
| Výdavkové finančné operácie | 0,00 | 0,00 |

**2. Rozbor plnenia príjmov za rok 2020 (v EUR)**

**Príjmy celkom – bežné, kapitálové a finančné operácie**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 2 112 341,57 | 2 035 004,85 | 96,3 |

Z rozpočtovaných celkových príjmov v sume 2 112 341,57 EUR bol k 31.12.2020 skutočný príjem 2 035 004,85 EUR, čo predstavuje 96,3 % plnenie.

*Údaje o plnení rozpočtu príjmov sú Prílohou č. 1 Záverečného účtu.*

1. **Bežné príjmy**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 1 866 699,57 | 1 845 669,23 | 98,9 |

Z rozpočtovaných bežných príjmov v sume 1 866 699,57 EUR bol k 31.12.2020 skutočný príjem 1 845 669,23 EUR, čo predstavuje 98,9 % plnenie.

1. **daňové príjmy**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 1 202 132,00 | 1 229 940,00 | 102,3 |

**Výnos dane z príjmov fyzických osôb poukázaný územnej samospráve – podielová daň – *položka 111***

Z rozpočtovaných príjmov v sume 1 189 364,00 EUR z podielovej dane z príjmov fyzických osôb boli k 31.12.2020 poukázané finančné prostriedky z rozpočtu mesta Košice v sume

1 217 172,00 EUR, čo predstavuje 102,3 % plnenie. Časť podielovej dane v sume 446 669,00 EUR bola účelovo viazaná na výdavky v súlade s §21 a §23 Štatútu mesta Košice.

**Podielová daň za psa – *položka 133***

Z rozpočtovanej podielovej dane za psa v sume 12 768,00 EUR bol skutočný príjem k 31.12.2020 v sume 12 768,00 EUR, čo predstavuje 100,0 % plnenie. Prijatá podielová daň za psa bola v roku 2020 účelovo určená.

1. **nedaňové príjmy:**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 285 060,58 | 263 970,42 | 95,0 |

**Príjmy z podnikania a z vlastníctva majetku – *položka 212***

Z rozpočtovaných 258 173,62 EUR bol skutočný príjem k 31.12.2020 v sume 243 175,15 EUR, čo predstavuje 94,2 % plnenie. Uvedený príjem predstavuje príjem z prenajatých pozemkov v sume 84 738,84 EUR a príjem z prenajatých budov, priestorov a objektov v sume 157 287,87 EUR. Ostatné príjmy v sume 1 148,94 EUR sú za trhové poplatky, z prenájmu priestorov v Dennom centre a z prenájmu motorového vozidla Piaggio.

**Administratívne poplatky – *položka 221***

Administratívne poplatky – správne poplatky:

Z rozpočtovaných 17 129,56 EUR bol skutočný príjem k 31.12.2020 v sume 13 014,50 EUR, čo predstavuje 76,0 % plnenie. Uvedený príjem predstavuje príjem za správne poplatky v zmysle zákona NR SR č. 145/1995 Z. z. o správnych poplatkoch v znení neskorších predpisov v sume 12 314,50 EUR a príjem za výherné hracie automaty, kde prevádzkovateľom boli vydané individuálne licencie na výherné hracie prístroje, v sume 700,00 EUR.

**Pokuty, penále a iné sankcie – *položka* *222***

Z rozpočtovaných 1 500,00 EUR bol skutočný príjem k 31. 12. 2020 za pokuty uložené v priestupkovom konaní a poplatky z  omeškania za oneskorené úhrady nájomného v sume

1 318,24 EUR, čo predstavuje 87,9 % plnenie. Nižšie plnenie je z dôvodu nižších príjmov

za pokuty v priestupkovom konaní. Plnenie týchto príjmov nie je možné ovplyvniť zo strany mestskej časti.

**Poplatky a platby z nepriemyselného a náhodného predaja a služieb – *položka 223***

Z rozpočtovaných 6 457,40 EUR bol skutočný príjem k 31.12.2020 v sume 6 343,16 EUR, čo predstavuje 98,2 % plnenie. Uvedený príjem tvoria príjmy za inzertné služby v občasníku KVAPKA, príjem z predaja známok pre psov a príjem z členských príspevkov v Dennom centre.

**Úroky z účtov finančného hospodárenia – *položka 243***

Z rozpočtovaných 1 800,00 EUR bol skutočný príjem k 31.12.2020 v sume 119,37 EUR, čo predstavuje 6,6 % plnenie.

1. **iné nedaňové príjmy:**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 81 540,40 | 84 235,44 | 103,3 |
|  |  |  |

Z rozpočtovaných iných nedaňových príjmov v  sume 81 540,40 EUR bol skutočný príjem

vo výške 84 235,44 EUR, čo predstavuje 103,3 % plnenie.

**Ostatné príjmy – *položka 292***

Medzi ostatné príjmy boli rozpočtované príjmy z odvodov z hazardných hier a iných podobných hier, kde bolo plnenie v sume 77 906,07 EUR, z dobropisov bolo plnenie v sume

1 898,16 EUR, z vratiek bolo plnenie 502,09 EUR, z refundácie a iných príjmov bolo plnenie 3 929,12 EUR.

1. **Prijaté granty – *položka 311***

Z rozpočtovaných grantov v sume 1 004,00 EUR bol skutočný príjem vo výške 1 004,00 EUR, čo predstavuje 100,0 % plnenie.

Granty boli prijaté od spoločnosti Slovsystém v sume 500,00 EUR, VVS a. s. vo výške 300,00 EUR a od fyzickej osoby Mgr. Lörinca v sume 204,00 EUR.

|  |  |  |
| --- | --- | --- |
| **Poskytovateľ transferov** | **Suma v EUR** | **Účel** |
| Slovsystém | 500,00 | Finančný dar na podujatie Fašiangové hody a ľudové tradície na KVP |
| VVS a. s. | 300,00 | Finančný dar na podujatie Fašiangové hody a ľudové tradície na KVP |
| Mgr. Ladislav Lörinc | 204,00 | Finančný dar na úhradu nákladov spojených s prenájmom reklamných plôch vo vozidlách MHD – „Alex“ |

1. **prijaté transfery – *položka 312***

Z rozpočtovaných transferov v sume 296 962,59 EUR bol skutočný príjem vo výške 266 519,37 EUR, čo predstavuje 89,7 % plnenie.

|  |  |  |
| --- | --- | --- |
| **Poskytovateľ transferov** | **Suma v EUR** | **Účel** |
| ŠR – MV SR | 20 428,57 | voľby do NR SR |
| ŠR – MV SR | 25 363,27 | Refundácia výdavkov COVID-19 |
| ŠR – MV SR | 7 810,19 | prenesený výkon štátnej správy na úseku evidencie pobytu občanov a registra obyvateľov a adries |
| Štatistický úrad SR | 35 032,00 | Transfer na sčítanie domov a bytov 2020 – 2021 |
| MH SR | 880,34 | Dotácia – nájomné |
| ŠR + ESF prostredníctvom ÚPSVaR | 81 576,40 | refundácia výdavkov súvisiacich s vykonávaním aktivačnej činnosti formou menších obecných služieb v zmysle § 52 a 50j zák. NR SR č. 5/2004 Z. z. o službách zamestnanosti |
| Mesto Košice | 95 428,60 | stravovanie dôchodcov v sume 5 428,60 EUR, účelové finančné prostriedky na opravy ciest, chodníkov a schodov v sume 90 000,00 EUR |

Transfery (*v rámci verejnej správy – položka 312*) boli účelovo určené a boli použité v súlade s ich účelom.

Nižšie plnenie bolo v  prijatých transferoch v rámci verejnej správy na krytie výdavkov súvisiacich s vykonávaním aktivačnej činnosti formou menších obecných služieb v zmysle zák. NR SR č. 5/2004 Z. z. o službách zamestnanosti z dôvodu nižšieho počtu aktivačných pracovníkov v porovnaní s plánovaným počtom v rozpočte. Nedočerpané finančné prostriedky za §50j/108 vo výške 3 874,35 EUR budú použité na krytie výdavkov v roku 2021.

1. **Kapitálové príjmy:**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 15 845,00 | 15 826,89 | 99,9 |

Z rozpočtovaných kapitálových príjmov v sume 15 845,00 EUR bol skutočný príjem k 31.12.2020 vo výške 15 826,89 EUR, čo predstavuje 99,9 % plnenie.

**Granty a transfery – *položka 321***

Na uvedenej položke bol upravený rozpočet vo výške 5 845,00 EUR, skutočný príjem bol

vo výške 5 826,89 EUR, čo predstavuje 99,7 % plnenie.

|  |  |  |
| --- | --- | --- |
| **Poskytovateľ kapitál. transferov** | **Suma v EUR** | **Účel** |
| Karpatská nadácia | 826,89 | Petanque ihrisko |
| ŠR – MH SR | 5 000,00 | Dotácia na podporu budovania verejne prístupných elektrických nabíjacích staníc |

**Granty a transfery – *položka 322***

Na uvedenej položke bol upravený rozpočet vo výške 10 000,00 EUR, skutočný príjem bol

vo výške 10 000,00 EUR, čo predstavuje 100,0 % plnenie.

|  |  |  |
| --- | --- | --- |
| **Poskytovateľ kapitál. transferov** | **Suma v EUR** | **Účel** |
| ŠR – ÚV SR | 10 000,00 | Poskytnutie dotácie na revitalizáciu detského ihriska – Hemerkova |

1. **Príjmové finančné operácie:**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% plnenia** |
| 229 797,00 | 173 508,73 | 75,5 |

Z rozpočtovaných príjmových finančných operácií – prevodov prostriedkov z peňažných fondov – *položka 454* v sume 160 605,00 EUR bol k 31.12.2020 skutočný príjem 104 316,73 EUR, čo predstavuje 65,0 % plnenie.

Uznesením obecného zastupiteľstva č. 135 zo dňa 27. februára 2020 bolo schválené použitie rezervného fondu v sume 342 900,00 EUR na krytie kapitálových výdavkov. Zmena použitia rezervného fondu bola schválená uznesením č. 163/a zo dňa 11. júna 2020 – zníženie o sumu 46 545,00 EUR, výsledná suma na použitie rezervného fondu bola vo výške 296 355,00 EUR. Ďalšia zmena použitia rezervného fondu bola schválená uznesením č. 221 zo dňa 3. decembra 2020 a síce jeho zníženie o 135 750,00 EUR, celková suma na použitie rezervného fondu v roku 2020 bola 160 605,00 EUR.

Použitie rezervného fondu sa schvaľuje pri prvotnom schvaľovaní rozpočtu na daný rok v časti príjmových finančných operácií – prevody prostriedkov z rezervného fondu, v čase schvaľovania záverečného účtu prijatím uznesenia o  použití rezervného fondu, ako aj

pri zmenách rozpočtu v súvislosti s použitím a zmenou rozpočtu príjmových finančných operácií – prevodov prostriedkov z rezervného fondu.

Prostriedky rezervného fondu boli použité na:

* krytie investičných výdavkov, a to na vyhotovenie projektových dokumentácií a ďalších výdavkov súvisiacich s plánovanou výstavbou v sume 104 316,73 EUR

Nižšie plnenie oproti rozpočtu bolo najmä z dôvodu nerealizovania investičných akcií a časti projektových dokumentácií a v dôsledku pandémie koronavírusu.

Z rozpočtovaných príjmových finančných operácií – návratná finančná výpomoc dlhodobá – *podpoložka 514002* v sume 69 192,00 EUR bol k 31.12.2020 skutočný príjem 69 192,00 EUR, čo predstavuje 100,0 % plnenie.

**3. Rozbor čerpania výdavkov za rok 2020 (v EUR)**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% čerpania** |
| 2 112 341,57 | 1 814 879,80 | 85,9 |

Z rozpočtovaných celkových výdavkov v sume 2 112 341,57 EUR bolo k 31.12.2020 skutočne čerpané 1 814 879,80 EUR, čo predstavuje 85,9 % čerpanie.

*Údaje o čerpaní rozpočtu výdavkov sú Prílohou č. 1 Záverečného účtu.*

1. **Bežné výdavky**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% čerpania** |
| 1 935 891,57 | 1 689 081,78 | 87,3 |

Z rozpočtovaných bežných výdavkov v sume 1 935 891,57 EUR bolo k 31.12.2020 skutočne čerpané 1 689 081,78 EUR, čo predstavuje 87,3 % čerpanie.

**Rozbor významných položiek bežného rozpočtu:**

**Mzdy, platy, služobné príjmy a ostatné osobné vyrovnania – *položka 610***

Z rozpočtovaných výdavkov v sume 631 269,95 EUR bolo k 31.12.2020 skutočné čerpanie 603 775,92 EUR, čo predstavuje 95,6 % čerpanie. Patria sem mzdové prostriedky pracovníkov mestskej časti, starostu mestskej časti, kontrolóra mestskej časti, prednostu miestneho úradu a zamestnancov menších obecných služieb.

Nižšie plnenie oproti rozpočtovanej čiastke v celkovej sume 27 494,03 EUR bolo najmä u zamestnancov menších obecných služieb, (na § 50j – projekt na podporu rozvoja miestnej a regionálne zamestnanosti – ušetrené mzdové prostriedky vzhľadom k neobsadenosti týchto pozícií v požadovanom množstve). Objem rozpočtovaných výdavkov pre zamestnancov na § 50j z rozpočtu MČ tvorí 20 % ich miezd, objem miezd krytých z prostriedkov ŠR je vo výške 80 %.

**Poistné a príspevok do poisťovní – *položka 620***

Z rozpočtovaných výdavkov v sume 259 907,95 EUR bolo k 31.12.2020 skutočné čerpanie 243 697,44 EUR, čo predstavuje 93,8 % čerpanie. Súčasťou týchto výdavkov je aj poistné a príspevok do poisťovní z odmien poslancov miestneho zastupiteľstva a ďalších členov komisií MieZ a z odmien zamestnancov mimopracovného pomeru (dohody).

**Tovary a služby**

Z rozpočtovaných výdavkov v sume 994 829,79 EUR bolo k 31.12.2020 skutočne čerpané 799 281,57 EUR, čo predstavuje 80,3 % čerpanie. Ide o prevádzkové výdavky, ako sú cestovné náhrady, energie, materiál, dopravné, rutinná a štandardná údržba, nájomné za nájom a služby.

***Významné položky v rámci uvedenej kategórie:***

**Energie, voda a komunikácie – *položka 632***

Z rozpočtovaných výdavkov v sume 128 329,15 EUR bolo k 31.12.2020 skutočne čerpané 123 516,81 EUR, čo predstavuje 96,3 % čerpanie. Ide o výdavky za všetky druhy energií, poštových služieb a telekomunikačných služieb a komunikačnej infraštruktúry. Podstatnú časť výdavkov v sume 101 654,63 EUR tvoria výdavky za energie – teplo, vodné a stočné a časť elektrickej energie za objekty v správe mestskej časti. Ostatné výdavky sa týkajú energií vrátane poštových a telekomunikačných služieb a komunikačnej infraštruktúry v rámci prevádzkových nákladov administratívnej časti celkovo v sume 9 719,23 EUR, stočného z parkovísk a elektrickej energie za objekt fontány v sume 7 162,67 EUR, výdavky súvisiace s  konaním volieb do NR SR v  sume 4 721,36 EUR, energie v  súvislosti s  testovaním obyvateľov na COVID-19 v sume 258,92 EUR.

**Materiál – *položka 633***

Z rozpočtovaných výdavkov v sume 67 693,00 EUR bolo k 31.12.2020 skutočne čerpané 55 752,01 EUR, čo predstavuje 82,4 % čerpanie. Výdavky v sume 26 364,09 EUR v rámci prevádzkových nákladov administratívnej časti, a to výdavky za interiérové vybavenie, výpočtovú techniku, všeobecný materiál – všetok materiál, prevádzkové stroje a prístroje, knihy, časopisy, náhradné diely a potreby nevyhnutné pre výkon práce, knihy a odborné publikácie, softvér, ako aj reprezentačné výdavky.

Ďalšiu časť týchto výdavkov tvoria: výdavky súvisiace s testovaním COVID-19 v sume 8 110,14 EUR, výdavky najmä na nákup výpočtovej techniky na sčítanie domov a bytov v sume 4 929,20 EUR, výdavky na nákup prevádzkových strojov a prístrojov v celkovej sume 2 446,93 EUR; výdavky na všeobecný materiál – vrecká na psie exkrementy, známky, vrecká do odpadkových košov na verejných priestranstvách v sume 2 260,81 EUR, výdavky na kanalizačné poklopy v sume 98,05 EUR, výdavky na všeobecný materiál na opravy výtlkov v sume 1 221,95 EUR, výdavky na všetky druhy materiálu potrebného pre zamestnancov na menšie obecné služby vrátane ochranných osobných pracovných prostriedkov v sume 8 336,61 EUR; nákup materiálu v rámci športových aktivít v sume 114,90 EUR;

výdavky na nákup prevádzkových strojov, prístroj a zariadení pre Denné centrum v sume 300,34 EUR, výdavky na nákup všeobecného materiálu, kníh, časopisov a novín pre Denné centrum v sume 363,35 EUR; výdavky na nákup materiálu súvisiaceho s konaním volieb

do NR SR v sume 1 205,64 EUR.

Nižšie čerpanie bolo najmä:

* v rámci výdavkov verejnej správy napr. na repre, na nákup odborných publikácií, nákup kancelárskych potrieb,
* nerealizovaním nákupov pre zamestnancov na aktivačné práce v rozpočtovanej čiastke (na § 50j vzhľadom k tomu, že nebola obsadenosť aktivačnými pracovníkmi v predpokladanom počte),
* z dôvodu nečerpania výdavkov na nákup materiálu pre Denné centrum v rozpočtovanej čiastke.

**Dopravné – *položka 634***

Z rozpočtovaných výdavkov v sume 4 981,71 EUR bolo k 31.12.2020 skutočne čerpané 4 689,95 EUR, čo predstavuje 94,1 % čerpanie. Táto položka obsahuje náklady na servisnú prehliadku služobného motorového vozidla, nákup pohonných hmôt, poistenie služobného motorového vozidla, mesačné poplatky za GPS navigáciu a výdavky súvisiace s konaním volieb do orgánov samosprávnych krajov.

Nižšie plnenie bolo z dôvodu úspory vo výdavkoch na nákup paliva, na údržbu služobného motorového vozidla (nebola potrebná bežná oprava služobného motorového vozidla) a oproti rozpočtovanej čiastke bolo nízke plnenie aj u výdavkov súvisiacich s konaním volieb do samosprávy.

**Rutinná a štandardná údržba – *položka 635***

Z rozpočtovaných výdavkov v sume 439 923,28 EUR bolo k 31.12.2020 skutočne čerpané 356 886,15 EUR, čo predstavuje 81,1 % čerpanie. Ide o výdavky za práce a služby vykonávané dodávateľskými subjektmi, ktorými sa zabezpečuje bežné fungovanie majetku, ako napr. budov, prevádzkových zariadení, detských a športových zariadení, verejnej zelene, komunikácií, kancelárskeho vybavenia, softvéru a pod. Podstatnú časť týchto výdavkov tvoria výdavky na opravy ciest a chodníkov v sume 208 952,09 EUR, výdavky na údržbu verejnej zelene v sume 88 424,48 EUR, kde boli hradené najmä výdavky za kosenie trávnatých plôch, hrabanie lístia, výruby a  orezy stromov, kríkov a živých plotov, údržbu verejných priestranstiev. Ďalšie podstatné výdavky v rámci tejto položky boli výdavky na: údržbu a opravu spravovaných objektov v sume 37 505,15 EUR, opravu a údržbu športových ihrísk v sume 268,39 EUR, údržbu a opravu detských ihrísk v sume 4 032,74 EUR, dezinfekciu detských ihrísk počas trvania opatrení proti rozširovaniu nebezpečnej ľudskej choroby COVID-19 v sume 5 175,00 EUR, výdavky v sume 12 528,30 EUR boli vynaložené najmä na údržbu výpočtovej techniky, softvéru, údržbu prevádzkových strojov a zariadení a pod.

Nižšie plnenie bolo najmä:

* v údržbe ciest a chodníkov, kde z dôvodu pridelenia cudzích zdrojov zostali nedočerpané finančné prostriedky z rozpočtu MČ
* nedočerpaním v údržbe budov v správe MČ, ako aj nedočerpaním rozpočtu v ostatných podpoložkách;

**Nájomné za nájom – *položka 636***

Z rozpočtovaných výdavkov 5 289,26 EUR bolo k 31.12.2020 skutočne čerpané 2 933,01 EUR, čo je 55,5 % čerpanie. Súčasťou týchto výdavkov sú výdavky za prenájom kopírovacieho zariadenia, optických vlákien pre dve exteriérové kamery, prenájom časti objektov SBD za umiestnenie exteriérových kamier.

**Služby – *položka 637***

Z rozpočtovaných výdavkov v sume 346 613,39 EUR bolo k 31.12.2020 skutočne čerpané 254 628,98 EUR, čo predstavuje 73,5 % čerpanie. Patria sem výdavky za služby realizované pre mestskú časť dodávateľským spôsobom, resp. na dohodu o vykonaní práce, ako napr. vydávanie občasníka mestskej časti a s tým súvisiace výdavky, výdavky pri realizovaní športových a kultúrnych podujatí vrátane odmien zamestnancov mimopracovného pomeru, s verejným obstarávaním, výdavky za deratizáciu verejných priestranstiev a spravovaných objektov, čistenie vpustí, odvoz a likvidáciu odpadu z verejných priestranstiev, strojné a ručné čistenie komunikácií, zimnú údržbu vnútro sídliskových komunikácií a následný zber posypového materiálu, hlavnú ročnú kontrolu detských ihrísk, montáž a demontáž vianočnej výzdoby, výdavky súvisiace  s konaním volieb do samosprávy, výdavky za poistenie majetku, výdavky na odmeny poslancov a neposlancov mestskej časti, právne a audítorské služby, vrátenie preplatkov z vyúčtovania energií za predchádzajúci rok, stravovanie zamestnancov mestskej časti, prídely do sociálneho fondu, poplatok za odpad, poplatky za nezamestnávanie občanov so zmenenou pracovnou schopnosťou, poplatky a odvody bankám za vedenie účtov, poplatky za ochranu objektu a poplatok za pracovnú zdravotnú službu, výdavky súvisiace

so zamestnávaním dlhodobo nezamestnaných občanov na menšie obecné služby, výdavky

na školenia zamestnancov mestskej časti.

Výdavky za služby boli čerpané:

* v rámci verejnej správy, finančnej a rozpočtovej oblasti a spravovaných objektov v sume 144 588,24 EUR,
* v rámci výdavkov súvisiacich  s konaním volieb do NR SR v sume 12 605,26 EUR,
* v rámci zimnej údržby a následného zberu posypového materiálu v sume 43 203,69 EUR,
* v rámci odvozu a likvidácie odpadu, čistenie vpustov, deratizácie, výdavkov súvisiacich s ochranou životného prostredia v sume 13 745,96 EUR,
* v rámci výdavkov súvisiacich s rozvojom obcí vrátane výdavkov súvisiacich so zamestnávaním dlhodobo nezamestnaných občanov na menšie obecné služby v sume 6 171,09 EUR,
* v rámci výdavkov za kultúrne, športové podujatia a vydávanie občasníka Kvapka v sume 26 306,94 EUR,
* v rámci školenia zamestnancov mestskej časti v sume 2 746,00 EUR,
* v rámci sociálnych služieb v sume 5 261,80 EUR (Senior dom a Denné centrum).

Úspora vznikla z dôvodu nižšieho čerpania výdavkov oproti rozpočtu, a to najmä:

* pri výdavkoch za stravovanie zamestnancov mestskej časti a pri výdavkoch za všeobecné služby v rámci výdavkov verejnej správy; pri výdavkoch súvisiacich so životným prostredím (deratizácia, odvoz odpadu).
* pri výdavkoch na školenie zamestnancov mestskej časti,
* pri odmenách v rámci dohody o vykonaní práce súvisiacich s činnosťou Denného centra.

***K  menej významným položkám*** kategórie 630 patrí položka **631**, ktorej rozpočet v  sume

2 000,00 EUR bol čerpaný k 31.12.2020 v sume 874,66 EUR, čo je 43,7 % čerpanie.

**Bežné transfery – *položka 640***

Z rozpočtovaných výdavkov v sume 49 883,88 EUR bolo k 31.12.2020 skutočne čerpané 42 326,85 EUR, čo predstavuje 84,9 % čerpanie. Finančné prostriedky boli použité na členské poplatky za členstvo v organizáciách a združeniach, náhrady príjmu pri dočasnej pracovnej neschopnosti zamestnancov mestskej časti, dávky v hmotnej núdzi a príspevky k dávke a príspevok na stravovanie dôchodcov. Úspora vznikla pri čerpaní dávok v hmotnej núdzi a príspevku k dávke. Najväčší podiel v rámci čerpania transferov je transfer pre Podnik služieb KVP s.r.o., ktorý bol vyčerpaný v plnej výške 20 000,00 EUR.

**Kapitálové výdavky**

|  |  |  |
| --- | --- | --- |
| **Schválený rozpočet na rok 2020 po poslednej zmene** | **Skutočnosť k 31.12.2020** | **% čerpania** |
| 176 450,00 | 125 798,02 | 71,3 |

Z rozpočtovaných kapitálových výdavkov v sume 176 450,00 EUR bolo k 31.12.2020 skutočne čerpané 125 798,02 EUR, čo predstavuje 71,3 % čerpanie.

**Medzi významné položky kapitálového rozpočtu patrí:**

1. **Bezbariérový prístup do denného centra**

Z rozpočtovaných 38 500,00 EUR bolo skutočne vyčerpané 35 289,26 EUR, čo predstavuje 91,7 % čerpanie.

1. **PD vnútrobloky Jasuschova – Bauerova**

Z rozpočtovaných 5 750,00 EUR bolo skutočne vyčerpané 5 750,00 EUR, čo predstavuje 100,0 % čerpanie.

1. **PD kancelária 1. kontaktu a zasadačka MČ Košice – Sídlisko KVP**

Z rozpočtovaných 1 000,00 EUR bolo skutočne vyčerpané 1 000 EUR, čo predstavuje 100,0 % čerpanie.

1. **PD (štúdia) na výstavbu fontány a priľahlého územia**

Z rozpočtovaných 10 000,00 EUR bolo skutočne vyčerpané 4 650,00 EUR, čo predstavuje 46,5 % čerpanie.

1. **PD bezbariérový prístup do Denného centra**

Z rozpočtovaných 4 800,00 EUR bolo skutočne vyčerpané 4 788,00 EUR, čo predstavuje 99,8 % čerpanie.

1. **PD multifunkčné ihrisko**

Z rozpočtovaných 5 000,00 EUR bolo skutočne vyčerpané 1 000,00 EUR, čo predstavuje 20,0 % čerpanie.

1. **PD dopravno-bezpečnostný projekt Bezpečnosť pri školách**

Z rozpočtovaných 4 100,00 EUR bolo skutočne vyčerpané 3 300,00 EUR, čo predstavuje 80,5 % čerpanie.

1. **PD Komunitná kaviareň (bývalé Džemo)**

Z rozpočtovaných 5 930,00 EUR bolo skutočne vyčerpané 4 680,00 EUR, čo predstavuje 78,9 % čerpanie.

1. **PD realizácia vyvieranie vody – prameň, vodozádržné opatrenia**

Z rozpočtovaných 270,00 EUR bolo skutočne vyčerpané 270,00 EUR, čo predstavuje 100,0 % čerpanie.

1. **PD Štúdia schody pri OC IV.**

Z rozpočtovaných 1 020,00 EUR bolo skutočne vyčerpané 375,00 EUR, čo predstavuje 36,8 % čerpanie.

1. **PD Interiérová štúdia Denné centrum**

Z rozpočtovaných 900,00 EUR bolo skutočne vyčerpané 900,00 EUR, čo predstavuje 100,0 % čerpanie.

1. **PD Rozšírenie VO – chodníky**

Z rozpočtovaných 1 440,00 EUR bolo skutočne vyčerpané 1 440,00 EUR, čo predstavuje 100,0 % čerpanie.

1. **Prívesný vozík s príslušenstvom**

Z rozpočtovaných 650,00 EUR bolo skutočne vyčerpané 645,00 EUR, čo predstavuje 99,2 % čerpanie.

1. **Osvetlenie venčovísk**

Z rozpočtovaných 2 500,00 EUR bolo skutočne vyčerpané 1 960,00 EUR, čo predstavuje 78,4 % čerpanie.

1. **Mobiliár**

Z rozpočtovaných 18 845,60 EUR bolo skutočne vyčerpané 18 786,14 EUR, čo predstavuje 99,7 % čerpanie.

1. **Nákup monitorovacích zariadení (5 ks kamier)**

Z rozpočtovaných 5 000,00 EUR bolo skutočne vyčerpané 660,48 EUR, čo predstavuje 13,2 % čerpanie.

1. **Osvetlenie verejných priestranstiev**

Z rozpočtovaných 6 000,00 EUR bolo skutočne vyčerpané 5 984,80 EUR, čo predstavuje 99,7 % čerpanie.

1. **Realizácia vyvieranie vody – prameň (vodozádržné opatrenia)**

Z rozpočtovaných 300,00 EUR bolo skutočne vyčerpané 300,00 EUR, čo predstavuje 100,0 % čerpanie.

1. **Detské ihrisko Hemerkova (spoluúčasť – dotácia)**

Z rozpočtovaných 3 900,00 EUR bolo skutočne vyčerpané 3 884,35 EUR, čo predstavuje 99,6 % čerpanie.

1. **Petanque ihrisko (grant + vlastné finančné prostriedky)**

Z rozpočtovaných 2 700,00 EUR bolo skutočne vyčerpané 2 576,94 EUR, čo predstavuje 95,4 % čerpanie.

1. **Nabíjacia stanica (dotácia + vlastné finančné prostriedky)**

Z rozpočtovaných 8 000,00 EUR bolo skutočne vyčerpané 6 324,87 EUR, čo predstavuje 79,1 % čerpanie.

1. **Revitalizácia ihriska Klimkovičova (grant + vlastné finančné prostriedky)**

Z rozpočtovaných 15 654,40 EUR bolo skutočne vyčerpané 15 654,40 EUR, čo predstavuje 100,0 % čerpanie.

1. **Detské ihrisko Húskova**

Z rozpočtovaných 2 850,00 EUR bolo skutočne vyčerpané 2 818,78 EUR, čo predstavuje 98,9 % čerpanie.

1. **Senior dom – prístavba, nadstavba**

Z rozpočtovaných 3 000,00 EUR bolo skutočne vyčerpané 2 760,00 EUR, čo predstavuje 92,0 % čerpanie.

Nižšie čerpanie je z dôvodu nerealizovania plánovaných kapitálových výdavkov na zabezpečenie projektových dokumentácií k stavbám napr. PD vnútroblokov (2 810,00 EUR), PD Bauerova – rozšírenie parkoviska (1 000,00 EUR), PD – rekonštrukcia promenádneho chodníka (1 500,00 EUR), PD výstavba chodníka Zombova – Húskova (1 500,00 EUR), PD parkoviska Čordákova (1 500,00 EUR), PD športového ihriska – spoluúčasť (1 000,00 EUR), PD realizačný projekt 2 zastávok MHD (1 680,00 EUR).

**4. Prebytok rozpočtového hospodárenia za rok 2020**

|  |  |
| --- | --- |
| **Hospodárenie obce** | **Skutočnosť k 31.12.2020 v EUR** |
|  |
| Bežné príjmy spolu | 1 845 669,23 |
| Bežné výdavky spolu | 1 689 081,78 |
| **Bežný rozpočet** | ***+ 156 587,45*** |
| Kapitálové príjmy spolu | 15 826,89 |
| Kapitálové výdavky spolu | 125 798,02 |
| ***Kapitálový rozpočet*** | ***- 109 971,13*** |
| **Výsledok rozpočtového hospodárenia (prebytok rozpočtu)** | ***+ 46 616,32*** |
| ***Vylúčenie z prebytku*** | *- 21 705,90* |
| ***Upravený prebytok*** | ***+ 24 910,42*** |
| Príjmové finančné operácie | 173 508,73 |
| Výdavkové finančné operácie | 0,00 |
| **Rozdiel finančných operácií** | ***+ 173 508,73*** |
| Príjmy spolu | 2 035 004,85 |
| VÝDAVKY SPOLU | 1 814 879,80 |
| **Hospodárenie obce** | ***+ 220 125,05*** |
| **Vylúčenie z prebytku** | ***- 21 705,90*** |
| **Upravené hospodárenie obce** | ***+ 198 419,15*** |

**Prebytok rozpočtu** **v sume 46 616,32 EUR** zistený podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, **upravený o nevyčerpané prostriedky zo ŠR a podľa osobitných predpisov v sume** **21 705,90 EUR** navrhujeme použiť na:

* tvorbu rezervného fondu **24 910,42 EUR**.

V zmysle ustanovenia § 16 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona, **z tohto prebytku vylučujú**:

* nevyčerpané prostriedky zo ŠR účelovo určené na bežné výdavky poskytnuté v rozpočtovom roku 2020 v sume **21 705,90 EUR**, a to na:

sčítanie domov a bytov v sume 17 831,55 EUR,

prostriedky na projekt č. 108 ÚPSVaR SR v sume 3 874,35 EUR.

**Zostatok finančných operácií v  sume 173 508,73 EUR** podľa § 15 ods. 1 písm. c) zákona

č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na:

* tvorbu rezervného fondu  **173 508,73 EUR**.

***Na základe uvedených skutočností navrhujeme tvorbu rezervného fondu za rok 2020 vo výške 198 419,15 EUR.***

**5. Tvorba a použitie prostriedkov fondov**

**Rezervný fond**

Mestská časť vytvára rezervný fond v zmysle ustanovenia § 15 zákona č. 583/2004 Z. z. v znení neskorších predpisov. O použití rezervného fondu rozhoduje miestne zastupiteľstvo.

|  |  |
| --- | --- |
| **Rezervný fond** | **Suma v EUR** |
| ZS k 1.1.2020 | 416 494,14 |
| Prírastky – z prebytku rozpočtu za uplynulý  rozpočtový rok | 73 420,64 |
| - z finančných operácií | 3 409,70 |
| Úbytky - použitie rezervného fondu :  **- na krytie kapitálových výdavkov**  **- na krytie bežných výdavkov**  **- nepoužité finančné prostriedky z RF** | 104 316,73  0,00 |
| KZ k 31.12.2020 | **389 007,75** |

Prostriedky rezervného fondu boli použité na:

* krytie investičných výdavkov, a to na vyhotovenie projektových dokumentácií a ďalších výdavkov súvisiacich s plánovanou výstavbou v sume 104 316,73 EUR

**Sociálny fond**

Mestská časť vytvára sociálny fond v zmysle zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, ktorý upravuje tvorbu a použitie sociálneho fondu.

|  |  |
| --- | --- |
| **Sociálny fond** | **Suma v EUR** |
| ZS k 1.1.2020 | 6 526,94 |
| Prírastky – povinný prídel – 1,05 % | 5 457,42 |
| ostatné prírastky – dorovnanie SF za rok 2019 | 21,91 |
| Úbytky - príspevok na stravovanie | 3 253,60 |
| - sociálna výpomoc |  |
| - dorovnanie SF za rok 2019 |  |
| KZ k 31.12.2020 | **8 752,67** |

**6. Bilancia aktív a pasív k 31.12.2020**

**A K T Í V A**

|  |  |  |
| --- | --- | --- |
| **Názov** | **ZS k 1.1.2020 v EUR (netto)** | **KZ k 31.12.2020 v EUR (netto)** |
| **Majetok spolu** | **26 983 401,49** | **27 002 404,33** |
| **Neobežný majetok spolu** | ***26  463 058,86*** | ***26  371 501,86*** |
| z toho : |  |  |
| Dlhodobý nehmotný majetok | 2 140,00 | 1 527,00 |
| Dlhodobý hmotný majetok | 26 460 918,86 | 26 364 974,86 |
| Dlhodobý finančný majetok | 0 | 5 000,00 |
| **Obežný majetok spolu** | ***520 225,91*** | ***629 514,73*** |
| z toho : |  |  |
| Zásoby | 2 137,20 | 1 550,47 |
| Zúčtovanie medzi subjektmi VS | 0 | 0 |
| Dlhodobé pohľadávky | 0 | 0 |
| Krátkodobé pohľadávky | 7 462,81 | 8 634,22 |
| Finančné účty | 510 625,90 | 619 330,04 |
| Poskytnuté návratné fin. výpomoci dlh. | 0 | 0 |
| Poskytnuté návratné fin. výpomoci krát. | 0 | 0 |
| **Časové rozlíšenie** | ***116,72*** | ***1 387,74*** |

**P A S Í V A**

|  |  |  |
| --- | --- | --- |
| **Názov** | **ZS k 1.1.2020 v EUR** | **KZ k 31.12.2020 v EUR** |
| **Vlastné imanie a záväzky spolu** | **26 983 401,49** | **27 002 404,33** |
| **Vlastné imanie** | ***1 418 220,75*** | ***1 495 606,32*** |
| z toho : |  |  |
| Oceňovacie rozdiely | 0 | 0 |
| Fondy | 0 | 0 |
| Výsledok hospodárenia | 1 418 220,75 | 1 495 606,32 |
| **Záväzky** | ***24 817 842,19*** | ***24 795 707,85*** |
| z toho : |  |  |
| Rezervy | 48 253,00 | 33 713,50 |
| Zúčtovanie medzi subjektmi VS | 24 653 810,86 | 24 575 819,49 |
| Dlhodobé záväzky | 23 945,26 | 25 012,88 |
| Krátkodobé záväzky | 91 833,07 | 91 969,98 |
| Bankové úvery a výpomoci | 0 | 69 192,00 |
| **Časové rozlíšenie** | ***747 338,55*** | ***711 090,16*** |

**Dlhodobý majetok, ku ktorému nemá mestská časť vlastnícke právo (majetok v správe MČ) v hodnote 27 342 711,28 EUR:**

* Pozemky 23 870 779,43 EUR
* Budovy, stavby 3 469 585,03 EUR
* Samostatné hnuteľné veci 2 346,82 EUR

**Vlastnícke právo má mestská časť k  dlhodobému hmotnému a nehmotnému majetku**

**v hodnote 3 553 624,59 EUR v nasledujúcom členení:**

* Softvér, ostatný DNM 17 820,96 EUR
* Pozemky 56 931,39 EUR
* Umelecké diela a zbierky 70,00 EUR
* Budovy, stavby 2 965 200,56 EUR
* Samostatné hnuteľné veci 251 856,08 EUR
* Dopravné prostriedky 51 800,17 EUR
* Drobný dlhodobý majetok 25 353,83 EUR
* Obstaranie dlhodobého hmotného majetku

(nedokončené investície) 184 591,60 EUR

**Prehľad o pohybe dlhodobého majetku – najdôležitejšie zmeny v stave dlhodobého majetku:**

na účte 021 v sume **31 793,94** **EUR** je vykázaný prírastok majetku, ktorý vznikol zaradením majetku: detské ihriská na Janigovej – revitalizácia, detské ihriská na Klimkovičovej a Húskovej – rozšírenie hracích prvkov (**22 357,53 EUR**), výstavba Petangue ihriska v Drocárovom parku (**1 620,42 EUR**), navýšenie obstarávacej ceny Senior dom v Drocárovom parku o čiastku stavebného dozoru (**2 760,00 EUR)**, prírastok **5 055,99 EUR** je z dôvodu preúčtovania pohybov na správnu účtovnú analytickú evidenciu

na účte 021 v sume **5 073,91 EUR** je vykázaný úbytok (**5 055,99 EUR**), ktorý vznikol z dôvodu preúčtovania pohybov na správnu účtovnú analytickú evidenciu a **17,92 EUR** je suma, o ktorú sa znížila obstarávacia cena komunikácií zverených do správy MČ

na účte 022 v sume **164 191,35 EUR** je vykázaný prírastok, ktorý vznikol zaradením majetku: bezbariérový prístup v budove na Cottbuskej ulici – OC IV (**40 077,26 EUR**), elektro nabíjacia stanica pre elektromobily (**6 324,87 EUR**), mobiliár (**21 309,54 EUR**), solárne svietidlá na verejné priestranstvá a detské ihriská (**7 944,80 EUR**), čiastka **88 534,88 EUR** vznikla preúčtovaním pohybov na účte 022

na účte 022 v sume **88 534,88 EUR** je vykázaný úbytok, ktorý vznikol preúčtovaním medzi analytickými účtami

na účte 023 v sume **645,00 EUR** je vykázaný prírastok, ktorý vznikol zaradením majetku: prívesný vozík k osobnému motorovému vozidlu Kia Ceed (645,00 EUR)

na účte 042 v sume **126 758,02 EUR**  je vykázaný prírastok majetku na zaradenie stavby (74 326,21 EUR), inventár (24 727,46 EUR), projekty (20 400,- EUR), stroje prístroje a  zariadenia (6 643,87 EUR), drobný hmotný majetok (660,48 EUR) a úbytok v sume 103 039,42 EUR z dôvodu zaradenia majetku do evidencie

na účte 061 v sume **5 000,00 EUR** je vykázaný 100 % podielový vlastnícky podiel voči spoločnosti Podnik služieb KVP, s.r.o.

na účte 031 v sume **1 434,24 EUR** je vykázaný prírastok, ktorý vznikol úpravou parciel zverených do správy na základe Dodatku č. 8 k zmluve č. 180/2006 o zverení majetku mesta do správy

na účte 031 v sume **3 474,06 EUR** je vykázaný úbytok, ktorý vznikol úpravou parciel zverených do správy na základe Dodatku č. 8 k zmluve č.180/2006 o zverení majetku mesta do správy a Dodatku č. 9 k zmluve č. 180/2006 o zverení majetku mesta do správy.

**Obežný majetok**

V obežnom majetku je zúčtovaná hodnota zásob – materiálu na sklade, krátkodobých pohľadávok a finančných účtov v sume **629 514,73 EUR**.

**Pohľadávky**

MČ eviduje k 31.12.2020 krátkodobé pohľadávky brutto v sume **18 274,15 EUR**. V rámci pohľadávok sú zúčtované opravné položky k pohľadávkam vo výške 9 639,93 EUR. Pohľadávky netto sú v sume 8 634,22 EUR.

**Riešenie pohľadávok**

***Pohľadávky z daňových príjmov obcí***

Pohľadávka ***z daňových príjmov* obcí v sume 2 173,51 EUR** sa rieši prostredníctvom Exekútorského úradu JUDr. Molnára.

***Pohľadávky z nedaňových príjmov obcí***

Pohľadávky ***z nedaňových príjmov obcí* vo výške 12 445,79 EUR** tvoria pohľadávky z nájomného vrátane energií a ostatných príjmov z prenajatého majetku (pohľadávky za nezaplatené penále).

Nedoplatky za nájomné vrátane energií, poplatkov z omeškania vrátane príslušenstva k pohľadávkam v sume 6 477,47 EUR sú riešené právnym oddelením, súdnym exekútorom, uplatnené v konkurznom a dedičskom konaní.

Nedoplatky za nájomné vrátane energií za rok 2020 v sume 3 464,17 EUR sú oneskorené platby, ktoré sú riešené splátkovým kalendárom, upomienky a výzvy sa vzhľadom na pandémiu koronavírusu neuplatňovali.

Nedoplatok vo výške 6,75 EUR je poplatkom z omeškania.

Pohľadávka voči spoločnosti EuroAWK určená odhadom v sume 2 497,40 EUR bola zaplatená dňa 27. januára 2021 v sume 2 497,40 EUR.

***Pohľadávky voči zamestnancom a iné pohľadávky***

Pohľadávka vo výške 63,22 EUR je zúčtovaná ako pohľadávka voči zamestnancom. Ide o stav pohonných hmôt k 31.12.2020. Pohľadávka v sume – 30,00 EUR je zúčtovaná ako pohľadávka za stravné lístky voči fyzickej osobe – zamestnanec na dohodu ÚPSVaR. V rámci iných pohľadávok je zúčtovaná pohľadávka voči fyzickej osobe v sume 69,60 EUR, ktorej bola uložená sankcia Okresným úradom Košice – náhrada za poškodené zábradlie a 912,60 EUR

za nedoplatok z kúpnej zmluvy na pozemok.

**Zhodnotenie dodržania platobnej disciplíny**

Okrem nedoplatkov riešených súdnym exekútorom bola v priebehu roka 2020 platobná disciplína pri úhradách nájomného vo väčšine prípadov dodržiavaná aj napriek uzatvoreniu niektorých prevádzok v nadväznosti na opatrenia proti šíreniu nebezpečnej ľudskej choroby COVID-19.

**Vlastné imanie a záväzky**

Kladný rozdiel vo výške vlastného imania oproti roku 2019 v sume 77 385,57 EUR je najmä v znížení stavu na účte nevysporiadaného výsledku hospodárenia minulých rokov (účet 428) o sumu 45 044,60 EUR a zvýšení výsledku hospodárenia za rok 2020 oproti roku 2019 o sumu 122 430,17 EUR. Dôvodom zníženia stavu na účte 428 je preúčtovanie straty z roku 2019 z účtu 431 na účet 428.

Výsledok hospodárenia z nákladov a výnosov za rok 2020 je zisk v sume 72 385,57 EUR. Rozdiel oproti roku 2019 je najmä z dôvodu nárastu príjmov o 277 748,21 EUR, a na druhej strane z dôvodu nárastu výdavkov o 155 630,24 EUR a poklesu splatnej dane z príjmov o 312,20 EUR.

Záväzky (dlhodobé a krátkodobé) mestskej časti v roku 2020 klesli oproti roku 2020 o sumu 22 134,34 EUR.

**7. Prehľad o stave a vývoji dlhu k 31.12.2020**

|  |  |  |  |
| --- | --- | --- | --- |
| **Stav záväzkov k 31.12.2020** |  |  |  |
| Druh záväzku | Záväzky celkom k 31.12.2020 v EUR | z toho v lehote splatnosti v EUR | z toho po lehote splatnosti |
| Druh záväzkov voči: |  |  |  |
| - dodávateľom | **15 942,63** | **15 942,63** | **0** |
| - zamestnancom | **39 998,10** | **39 998,10** | **0** |
| - poisťovniam | **28 243,21** | **28 243,21** | **0** |
| - daňovému úradu | **6 691,49** | **6 691,49** | **0** |
| - štátnemu rozpočtu | **0** | **0** | **0** |
| - bankám | **0** | **0** | **0** |
| - štátnym fondom | **0** | **0** | **0** |
| - iné záväzky | **1 094,55** | **1 094,55** | **6,42** |
| Krátkodobé záväzky spolu k 31.12.2020 | **91 969,98** | **91 969,98** | **6,42** |
| Druh záväzkov: |  |  |  |
| - voči nájomcom | **16 260,21** | **16 260,21** | **0** |
| - záväzky zo sociálneho fondu | **8 752,67** | **8 752,67** | **0** |
| Dlhodobé záväzky spolu k 31.12.2020 | **25 012,88** | **25 012,88** | **0** |

**Vývoj dlhu – ostatné záväzky:**

**Krátkodobé záväzky** boli vysporiadané v mesiaci január 2020, okrem iných krátkodobých záväzkov v sume 6,42 EUR – preplatok z nájomného.

**Dlhodobé záväzky:**

* záväzky zo soc. fondu – prostriedky sociálneho fondu k 31.12.2020 sa použijú ako príspevok na stravovanie pre zamestnancov mestskej časti a v prípade potreby na riešenie sociálnej výpomoci v súlade s príslušnými právnymi predpismi,
* ostatné dlhodobé záväzky sú trvalé zálohy na nájomnom na zabezpečenie nepredvídateľných okolností. Ak tie nenastanú, záväzky budú vyúčtované pri ukončení nájmu.

**Stav úverov k 31.12.2020**

Mestská časť Košice –Sídlisko KVP v roku 2020 nemá žiadne záväzky z bankového úveru, ale v roku 2020 bola prijatá z MF SR bezúročná návratná finančná výpomoc v sume 69 192,00 EUR ako dopad výpadku podielových daní. Splácať sa bude počas štyroch rokov v sume

po 17 298,00 EUR ročne, pričom splácanie začne v roku 2024 a skončí v roku 2027.

**8. Údaje o hospodárení príspevkových organizácií**

Mestská časť Košice – Sídlisko KVP nemá k 31.12.2020 zriadenú príspevkovú organizáciu.

**9. Prehľad o poskytnutých dotáciách právnickým osobám a fyzickým osobám – podnikateľom podľa § 7 ods. 4 zákona č. 583/2004 Z. z.**

Mestská časť v roku 2020 poskytla dotáciu v súlade so VZN č. 16/2020 o dotáciách právnickým osobám, fyzickým osobám – podnikateľom na podporu všeobecne prospešných služieb, na všeobecne prospešný alebo verejnoprospešný účel: HK Sršne Košice – hokejový mládežnícky klub OZ vo výške 1 000,00 EUR na úhradu prenájmu ľadovej plochy na hokejové tréningy hokejovej prípravky. Dotácia bola použitá v plnej výške.

**10. Údaje o nákladoch a výnosoch podnikateľskej činnosti**

MČ Košice – Sídlisko KVP nemá vedľajšie hospodárenia, resp.  nevykonáva podnikateľskú činnosť. Z uvedeného dôvodu neuvádza žiadne údaje o nákladoch a výnosoch podnikateľskej činnosti.

**11. Finančné usporiadanie vzťahov**

Finančné usporiadanie vzťahov voči:

* 1. zriadeným a založeným právnickým osobám
  2. štátnemu rozpočtu
  3. štátnym fondom
  4. rozpočtom iných obcí
  5. rozpočtom VÚC

V súlade s ustanovením § 16 ods. 2 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov má obec finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám – podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

1. Finančné usporiadanie voči zriadeným a založeným právnickým osobám

Mestská časť je zriaďovateľom spoločnosti Podnik služieb KVP, s.r.o., ktorá bola založená dňa 15.08.2019. Za rok 2020 bude vykonaná aj konsolidovaná účtovná závierka.

1. Finančné usporiadanie voči štátnemu rozpočtu:

|  |  |  |  |  |
| --- | --- | --- | --- | --- |
| **Poskytovateľ** | **Účelové určenie** | **Suma poskytnutých**  **finančných prostriedkov v EUR** | **Suma skutočne použitých finančných prostriedkov v EUR** | **Rozdiel**  **(stĺ.3 - stĺ.4 )** |
| ŠR – MV SR | Bežné výdavky na voľby do NR SR | 20 428,57 | 20 428,57 | 0 |
| ŠR – MV SR | Bežné výdavky na prenesený výkon štátnej správy | 7 810,19 | 7 810,19 | 0 |
| ŠR – MV SR | Refundácia výdavkov COVID-19 | 25 363,27 | 25 363,27 | 0 |
| ŠR – Štatistický úrad SR | Transfer na sčítanie domov a bytov 2020-2021 | 35 032,00 | 17 200,00 | 17 832,00 |
| ŠR – MH SR | Dotácia – nájomné | 880,34 | 880,34 | 0 |

1. Finančné usporiadanie voči štátnym fondom

Mestská časť neuzatvorila v roku 2020 žiadnu zmluvu so štátnymi fondmi.

1. Finančné usporiadanie voči rozpočtom iných obcí

Mestská časť neuzatvorila v roku 2020 žiadnu zmluvu s inými obcami.

1. Finančné usporiadanie voči rozpočtom VÚC

Mestská časť v roku 2020 neprijala finančné prostriedky od VÚC.

**12. Hodnotenie plnenia programov obce – Hodnotiaca správa k  plneniu**

**programového rozpočtu**

*Hodnotenie plnenia programov obce je súčasťou Prílohy č. 2 Záverečného účtu.*

1. **Nedoplatky na nájomnom a zábezpeky (trvalé zálohy na zabezpečenie**

**nepredvídaných okolností) k 31.12.2020**

**Stav nedoplatkov na nájomnom /vrátane energií/ k 31.12.2020**

|  |  |  |  |  |
| --- | --- | --- | --- | --- |
| **Počiatočný stav**  **k 01.01.2020**  **nedoplatok v EUR** | **Predpis v EUR** | **Úhrada v EUR** | **- odpis**  **+ vrátka preplatkov v EUR** | **Konečný stav**  **k 31.12.2020**  **nedoplatok v EUR** |
| 6 191,42 | 245 553,73 | 243 670,85 | 0,00 | 8 074,30 |

Nedoplatok v sume 8 074,30 EUR je riešený nasledovne:

* právne vymáhanie  **4 610,13 EUR**
* oneskorené platby (splátkové kalendáre, neupomienkované z dôvodu pandémie COVID-19)  **3 464,17 EUR**

Z celkového nedoplatku v sume 8 074,30 EUR bolo k 31.03.2021 uhradených 1 312,38 EUR (HVJ s.r.o.: 186,00 EUR, UNI, s.r.o.: 1 126,38 EUR). Ide o úhradu nedoplatkov z oneskorených platieb.

**Stav zábezpek /trvalých záloh na zabezpečenie nepredvídaných okolností/ k 31.12.2020**

Zábezpeky sú vedené na bankovom účte MČ, na ktorý uhrádzajú nájomníci pravidelné platby za nájom a služby spojené s nájmom nebytových priestorov. Ich výška k 31.12.2020 je celkom:

**16 260,21 EUR,**

z toho:

OC IV. 6 680,30 EUR

ObC III. časť A  2 287,62 EUR

Bauerova 3 181,76 EUR

Pozemky 4 110,53 EUR.

1. **Správa nezávislého audítora**

*Audit účtovnej závierky MČ Košice – Sídlisko KVP za rok 2020 v súčasnosti prebieha. Správa nezávislého audítora bude súčasťou Prílohy č. 3 Záverečného účtu a bude predložená na rokovanie MieZ.*

Spracovala: Ing. Viera Háberová