Dôvodová správa

Činnosť Denného centra Mestskej časti Košice – Sídlisko KVP miestne zastupiteľstvo vzalo na vedomie  na základe schváleného plánu práce denného centra na kalendárny rok. Poslanecký zbor bola taktiež oboznamovaný s činnosťou denného centra za predchádzajúci rok a s výsledkom voľby členov výborov a predsedov denného centra.

Z dôvodu opatrení proti ochoreniu COVID-19 a zákazu vychádzania bolo denné centrum od októbra 2020 zatvorené. Preto nebolo možné zvolať členskú schôdzu a vykonať voľby výborov a predsedov. Z rovnakého dôvodu nebol stanovený plán práce na rok 2021.

Na základe uvedených skutočností predkladáme na schválenie návrh na predĺženie funkčného obdobia predsedom a členom výborov denného centra mestskej časti do uskutočnenia výročných schôdzí denného centra. Zároveň predkladáme na schválenie návrh záujmových činností, ktoré chceme pre členov denného centra realizovať po zlepšení pandemickej situácie.

Spracovala:

Mgr. Alica Schützová,

Oddelenie sociálnych vecí, kultúry a športu