**Dôvodová správa**

**Zámer prenájmu majetku Mestskej časti Košice- Sídlisko KVP – nebytového priestoru na dobu určitú**

Mestská časť Košice- Sídlisko KVP má zverený majetok Mesta Košice do správy - nebytový priestor Obchodného centra IV. na Cottbuskej ulici č. 36, 040 23 Košice, postavenej na pozemku C-KN parc. č. 3755/16, k. ú. Grunt, súp. číslo 1560.

Nájomcovia nebytových priestorov Obchodného centra IV. boli v období pandémie  
COVID - 19 obmedzení v poskytovaní služieb a prevádzky boli obmedzené/zatvorené   
v súlade s pokynmi Úradu verejného zdravotníctva SR. Nájomcovia nebytových priestorov   
na 1. poschodí Obchodného centra IV. "OZ Lentilka" a " Hudáček Ivan- Tenistar" ukončili   
v roku 2020 nájomný vzťah, nebytové priestory vrátili mestskej časti.

Mestská časť Košice - Sídlisko KVP má vypracovaný projekt komplexnej rekonštrukcie priestorov na 1. poschodí za účelom skvalitnenia sociálnych služieb poskytovaných mestskou časťou s predpokladanou realizáciou do 1- 2 rokov.

Vzhľadom na momentálny záujem o nájom voľných nebytových priestorov navrhujeme   
do doby realizácie rekonštrukcie Denného centra uvoľnené priestory prenajať inej právnickej alebo fyzickej osobe za odplatu v súlade so Zásadami hospodárenia a nakladania s majetkom Mestskej časti Košice - Sídlisko KVP a v súlade so zákonom SNR č.138/1991 Zb. o majetku obcí v znení neskorších predpisov.

**V súlade s ustanovením § 12 ods. 8) Zásad hospodárenia a nakladania s majetkom Mestskej časti Košice - Sídlisko KVP, predkladáme na schválenie zámer prenájmu nehnuteľného majetku - nebytových priestorov Obchodného centra IV. na Cottbuskej ulici č. 36, 040 23 Košice na dobu určitú.**

Nehnuteľný majetok navrhujeme prenajať za účelom prevádzkovania obchodnej kancelárie, prevádzkovo - spoločenské zariadenia, skladového priestoru.

Výmera voľných priestorov navrhovaných na prenájom v súlade Prílohou č.1

|  |  |  |  |  |
| --- | --- | --- | --- | --- |
|  |  | výmera | cena v Eur | nájomné |
|  |  | m2 | m2 /rok | celkom |
| 1. | nebytový priestor označený 1.13 | 17,1 | 33,0 € | 564,3 € |
| 2. | nebytový priestor označený 1.14 | 54,0 | 33,0 € | 1 782,0 € |
| 3. | nebytový priestor označený 1.15 a 1.16 | 43,7 | 33,0 € | 1 442,1 € |
| 4. | skladový priestor označený 1.18 | 14,9 | 15,0 € | 223,5 € |

V cene nájmu nie sú zahrnuté náklady na služby spojené s nájmom (teplo, elektrina, odpad).